पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की जद में एक के बाद एक लोग आ रहे हैं। ऐसे में बांका जेल में करीब 1000 बंदी पर भी कोरोना के खतरे से इंकार नहीं किया जा सकता है। जिसे लेकर जेल प्रशासन की ओर से तमाम एहतियात बरती जा रही है। इन सब के बावजूद वैक्सीनेशन बेहद जरुरी है। लिहाजा जेल प्रशासन की ओर से वैक्सीनेशन की तैयारी शुरू कर दी गयी है। स्वास्थ्य विभाग को भी पत्र भेज दिये गया है, लेकिन टीकाकरण में सबसे प्रमुख दस्तावेज आधार की कमी शत प्रतिशत वैक्सीनेशन में बाधा बनती जा रही है। जानकारी के मुताबिक जेल में करीब एक हजार बंदी हैं। उसमें से महज 25 फीसदी के पास ही आधार है। इस बावत जेल प्रशासन ने बंदियाें के परिजन से अपील करते हुए आधार कार्ड के फोटो की कॉपी मांग की है। बावजूद इसके बंदी के परिजन आधार कार्ड का फोटो कॉपी पहुंचाने में दिलचस्पी नहीं दिखा रहे हैं। अबतक महज 100 आधार कार्ड की फोटो कॉपी पहुंच पायी है। दरअसल कोरोना वैक्सीन के लिए आधार सबसे जरुरी है। बगैर आधार वैक्सीनेशन नहीं हो सकता है। इसकारण जेल प्रशासन की ओर से बंदी के परिजनों से आधार की मांग की जा रही है।बंदी के परिजनों को आधार कार्ड की फोटो कॉपी जमा लेने के लिए बांका जेल के मुख्य गेट पर एक टेबल रखकर एक कांउटर भी बना दिया गया है।
स्पेशल ड्राइव चलाकर मंगाया जा रहा है आधार कार्ड
जेल आईजी के निर्देश पर जेल प्रशासन की ओर से आधार जमा करने के लिए लगातार स्पेशल ड्राइव चलाया जा रहा है। जानकारी के मुताबिक एक कर्मी बंदी के परिजन से बात कर वाट्सएप व इमेल पर आधार ले रहे हैं। प्रशासन का प्रयास है कि जितनी जल्दी आधार कार्ड की कॉपी जमा हो जाएगी, उतनी ही जल्दी सभी कैदियों को टीका लगा दिया जाएगा।
आधार कार्ड की फोटोकॉपी मिलते शुरू होगा वैक्सीनेशन
जेल आईजी के निर्देश पर कैदियों के टीकाकरण की सारी प्रक्रियाएं पूरी की जा रही है। बंदी के आधार कार्ड की फोटो कॉपी मंगाई जा रही है। हालांकि, जागरूकता के आभाव में इसमें तेजी नहीं आयी है। इसके लिए स्पेशल ड्राइव भी चलाया गया। जैसे ही आधार कार्ड फोटोकॉपी मिलेगी, वैसे ही कैदियों के वैक्सीनेशन का कार्य शुरू हो जाएगा।
सुजीत कुमार राय, जेल अधीक्षक
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn